COMUNA SÎNTANDREI

Nr.7696 din 19.07.2018
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni 
complementare locuirii, nr.cad.1577, localitatea Sîntandrei, comuna Sîntandrei”
Proiectant: B.I.A. – arh.Szabo Anemari
Primăria Sîntandrei anunţă intenţia de elaborare a unui Plan urbanistic zonal de parcelare teren cu nr.cad.1577 pentru construire locuințe în sat Sîntandrei, comuna Sîntandrei, la inițiativa lui     Pătcaș Ciprian-Vasile și Pătcaș Felicia Florica.
Zona luată în considerare este situată în intravilan, în partea de sud a localității, la sud de calea ferată Oradea-Cheresig între lotizările pentru străzile Unirii și Libertății, iar conform PUG 2006 se află în UTR 2 –L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ..
Terenul studiat este identificat prin nr.cad.1577, înscris în CF nr. 1577 (CF sporadic nr.51592),  cu suprafața de 8600 mp, aflat în proprietatea soților Pătcaș Ciprian și Felicia..  Accesul la teren se face din DJ 797, str. Independenței și apoi str.Abatorului.
Prin P.U.Z. se propune parcelarea în 11 loturi pentru locuințe, amplasate  pe o singură parte a  unui drum de acces nou creat,  avînd lățimea de 12m. Acest drum prin cedare  de teren va fi legat, la capătul opus de strada Unirii, prin completarea unei porțiuni din str.Munteniei. La capătul dinspre calea ferată se va ceda altă fâșie de teren pentru constituirea/lărgirea unui drum paralel cu CF.
Asigurarea cu energie electrică și gaz se va face prin extinderea rețelelor existente pe str.Unirii, Până la extinderea rețelelor stradale de apă-canal, provizoriu, alimentarea cu apă se va face din puț forat,iar canalizarea la un rezervor impermeabil, vidanjabil, realizate pe fiecare parcelă.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23 din 31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 20.07 – 29.07.2018. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 


Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise vor fi comunicate in scris persoanelor care au formulat sesizări/ sugestii.

